Bybelskool » Bybellees
Kies ‘n Bybelboek en werk dit deur – self of met ‘n groep
My reis met die Bybelskool het nou gevorder tot by die punt dat daar oor elke hoofstuk van die Bybel ‘n bydrae is. Ek is só dankbaar daaroor. En dankie vir almal wat die reis – of dit nou van die begin af was, of eers reg aan die einde – met my meegemaak het. Ek waardeer elke oomblik daarvan.
Die Woord is ‘n huis om in te woon. Dit is my leuse. En ek wil jou uitnooi om nooit te stop in jou lees, luister en leef met die Woord nie.
Kies dus vir jou opnuut ‘n Bybelboek en werk dit deur – self of met ‘n groep.
Onthou die metodiek van Lees (die teks), Luister (ook na my skryfwerk), en Leef (wat wil die Here daardeur bereik).
Lees bv die Pentateug deur: Genesis, Eksodus, Levitikus, Numeri, Deuteronomium.
Of kies die Twaalf Kleiner Profete, of Paulus se dertien briewe (Romeine, 1 en 2 Korintiërs, Galasiërs, Efesiërs, Filippense, Kolossense, 1 en 2 Tessalonisense, 1 en 2 Timoteus, Titus, Filemon), of Markus in vergelyking met die ander evangelies. Die res kan jy hier bereik.
Besluit vooraf hoeveel hoofstukke jy per week gaan lees. Die eerste week kan jy die inleiding(s) lees van bv Genesis, en die volgende week begin met die werklike Bybellees werk, ‘n hoofstuk per dag. Moenie meer as vyf hoofstukke ‘n week probeer lees nie, anders kan die uitdaging te veel raak. Gebruik onderstaande metodiek van lees, luister, en leef.
Indien julle dit as ‘n groep wil lees, kan julle die volgende metodiek volg: